CELEX: 32009B0663
Language: sl
Date: 2009-04-23 00:00:00
Title: Sklep Evropskega parlamenta z dne 23. aprila 2009 o razrešnici glede izvrševanja proračuna Evropske policijske akademije za proračunsko leto 2007

26.9.2009   
            
            
               SL
            
            
               Uradni list Evropske unije
            
            
               L 255/157
            
         SKLEP EVROPSKEGA PARLAMENTA
   z dne 23. aprila 2009
   o razrešnici glede izvrševanja proračuna Evropske policijske akademije za proračunsko leto 2007
   (2009/663/ES)
   EVROPSKI PARLAMENT,
   
               —
            
            
               ob upoštevanju končnih letnih računovodskih izkazov Evropske policijske akademije za proračunsko leto 2007 (1),
            
         
               —
            
            
               ob upoštevanju poročila Računskega sodišča o končnih letnih računovodskih izkazih Evropske policijske akademije za proračunsko leto 2007, skupaj z odgovori akademije (2),
            
         
               —
            
            
               ob upoštevanju priporočila Sveta z dne 10. februarja 2009 (5588/2009 – C6-0060/2009),
            
         
               —
            
            
               ob upoštevanju Pogodbe ES, zlasti člena 276,
            
         
               —
            
            
               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), zlasti člena 185,
            
         
               —
            
            
               ob upoštevanju Sklepa Sveta 2005/681/PNZ z dne 20. septembra 2005 o ustanovitvi Evropske policijske akademije, ki razveljavlja Sklep 2000/820/PNZ (4), zlasti člena 16,
            
         
               —
            
            
               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (5), zlasti člena 94,
            
         
               —
            
            
               ob upoštevanju člena 71 in Priloge V svojega poslovnika,
            
         
               —
            
            
               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A6-0160/2009),
            
         
               1.
            
            
               odloži sprejetje odločitve o podelitvi razrešnice direktorju Evropske policijske akademije glede izvrševanja proračuna akademije za proračunsko leto 2007;
            
         
               2.
            
            
               navaja svoje pripombe v priloženi resoluciji;
            
         
               3.
            
            
               naroči svojemu predsedniku, naj ta sklep in resolucijo, ki je del sklepa, posreduje direktorju Evropske policijske akademije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).
            
         
      
         
            Predsednik
         
         Hans-Gert PÖTTERING
      
      
         
            Generalni sekretar
         
         Klaus WELLE
      
   
   
      (1)  UL C 278, 31.10.2008, str. 51.
   
      (2)  UL C 311, 5.12.2008, str. 136.
   
      (3)  UL L 248, 16.9.2002, str. 1.
   
      (4)  UL L 256, 1.10.2005, str. 63.
   
      (5)  UL L 357, 31.12.2002, str. 72.
   RESOLUCIJA EVROPSKEGA PARLAMENTA
   z dne 23. aprila 2009
   s pripombami, ki so del sklepa o razrešnici glede izvrševanja proračuna Evropske policijske akademije za proračunsko leto 2007
   EVROPSKI PARLAMENT,
   
               —
            
            
               ob upoštevanju končnih letnih računovodskih izkazov Evropske policijske akademije za proračunsko leto 2007 (1),
            
         
               —
            
            
               ob upoštevanju poročila Računskega sodišča o končnih letnih računovodskih izkazih Evropske policijske akademije za proračunsko leto 2007, skupaj z odgovori akademije (2),
            
         
               —
            
            
               ob upoštevanju priporočila Sveta z dne 10. februarja 2009 (5588/2009 – C6-0060/2009),
            
         
               —
            
            
               ob upoštevanju Pogodbe ES, zlasti člena 276,
            
         
               —
            
            
               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), zlasti člena 185,
            
         
               —
            
            
               ob upoštevanju Sklepa Sveta 2005/681/PNZ z dne 20. septembra 2005 o ustanovitvi Evropske policijske akademije, ki razveljavlja Sklep 2000/820/PNZ (4), zlasti člena 16,
            
         
               —
            
            
               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (5), zlasti člena 94,
            
         
               —
            
            
               ob upoštevanju člena 71 in Priloge V svojega poslovnika,
            
         
               —
            
            
               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A6-0160/2009),
            
         
               A.
            
            
               ker je bila akademija ustanovljena leta 2001 in z učinkom od 1. januarja 2006 spremenjena v organ Skupnosti v skladu s členom 185 finančne uredbe, za katerega se uporablja okvirna finančna uredba za agencije;
            
         
               B.
            
            
               ker je Evropsko računsko sodišče v poročilu o letnih računovodskih izkazih akademije za leto 2006 izdalo mnenje s pridržkom glede zakonitosti in pravilnosti z njimi povezanih transakcij, saj sistem javnih naročil ni bil v skladu z določbami finančne uredbe;
            
         
               C.
            
            
               ker je Parlament dne 22. aprila 2008 direktorju akademije podelil razrešnico glede izvrševanja proračuna akademije za proračunsko leto 2006 (6) in v resoluciji, ki spremlja sklep Parlamenta o razrešnici, med drugim:
               
                           —
                        
                        
                           izrazil obžalovanje zaradi ugotovitve Računskega sodišča, da akademija v letu 2006 ni vzpostavila potrebnih sistemov in postopkov, ki bi ji omogočali pripravo finančnega poročila v skladu z zahtevami okvirne finančne uredbe, ki se uporablja za agencije,
                        
                     
                           —
                        
                        
                           pozval akademijo, naj v skladu s finančno uredbo sprejme podrobna pravila za izvajanje, vključno s pravili za zagotavljanje preglednosti postopkov javnih naročil,
                        
                     
                           —
                        
                        
                           pozval akademijo, naj nemudoma in najpozneje do junija leta 2008 zagotovi, da bo pri finančnem upravljanju v celoti upoštevala določbe finančne uredbe,
                        
                     
                           —
                        
                        
                           pozval Komisijo, naj pozorno spremlja izvrševanje proračuna akademije;
                        
                     
         
               D.
            
            
               ker je Evropsko računsko sodišče v poročilu o letnih računovodskih izkazih akademije za proračunsko leto 2007 izdalo mnenje s pridržkom glede zanesljivosti računovodskih izkazov ter zakonitosti in pravilnosti z njimi povezanih transakcij;
            
         
               1.
            
            
               ugotavlja, da je bila izjava o zanesljivosti Računskega sodišča za proračunsko leto 2006 brez pridržka glede računovodskih izkazov in s pridržkom glede povezanih transakcij, medtem ko za leto 2007 izjava o zanesljivosti vsebuje pridržke tako glede računovodskih izkazov kot glede povezanih transakcij;
            
         
               2.
            
            
               poudarja, da mora akademija strogo spoštovati finančno uredbo in zakonodajo Evropske skupnosti na področju javnih naročil ter izboljšati svoje finančno poslovodenje, saj je to že drugo zaporedno leto, ko je Računsko sodišče imelo podobne oziroma enake pomisleke;
            
         
               3.
            
            
               poziva Komisijo, naj pozorno spremlja izvrševanje proračuna akademije;
            
         
               4.
            
            
               izraža globoko zaskrbljenost, ker je Računsko sodišče odkrilo primere, ko so bila odobrena proračunska sredstva uporabljena za financiranje zasebnih odhodkov uslužbencev akademije; je seznanjen s presojo Računskega sodišča, da je poraba javnih sredstev za zasebne namene po svoji naravi huda napaka;
            
         
               5.
            
            
               opozarja na priporočilo Računskega sodišča, da je treba sprejeti ukrepe za zagotovitev povračila teh sredstev v celoti;
            
         
               6.
            
            
               je zaskrbljen zaradi dejstva, da je pristojni odbor prejel nepopolne informacije o porabi javnih sredstev za zasebne namene, kar je ugotovilo Računsko sodišče, zaradi dejstva, da akademija ni upoštevala roka (junij 2008), določenega v resoluciji o razrešnici za leto 2006, do katerega je bilo treba uskladiti finančno upravljanje akademije z določbami finančne uredbe, ter zaradi nenehno kršenje osnovnih pravil na področju financ;
            
         
               7.
            
            
               ugotavlja, da je akademija kršila načelo enotnosti in točnosti proračuna, ko ni vpisala zneska v višini 1 500 000 EUR, ki ga je prejela od Komisije v letu 2007 za pravilno izvajanje programa MEDA;
            
         
               8.
            
            
               izraža zaskrbljenost zaradi pomanjkljivosti, ki jih je Računsko sodišče odkrilo pri upravljanju proračuna; ugotavlja, da je bilo porabljenih le 5 600 000 EUR sredstev za prevzem obveznosti, medtem ko je bilo prenesenih 1 700 000 EUR; ugotavlja, da je bilo storniranih 20 % odobrenih proračunskih sredstev, ki so bila prenesena iz prejšnjih let;
            
         
               9.
            
            
               ugotavlja, da do novembra 2007 akademija ni imela ustreznega računovodskega sistema za evidentiranje obveznosti, kar je povzročilo resne težave pri upravljanju proračuna, na primer pri ustvarjanju novih proračunskih vrstic ex nihilo;
            
         
               10.
            
            
               ugotavlja, da je bil 1. januarja 2008 vzpostavljen sistem za evidentiranje obveznosti, ki temelji na dokumentih v papirni obliki, računovodenje na podlagi poslovnih dogodkov pa so začeli izvajati junija 2008;
            
         
               11.
            
            
               ugotavlja, da Računskemu sodišču ni uspelo zagotoviti natančnih podatkov o znesku in vrsti odhodkov, povezanih s porabo javnih sredstev za zasebne namene uslužbencev akademije; ugotavlja, da je akademija na zahtevo Parlamenta zagotovila informacije o uporabi prenosnih telefonov in voznega parka, o zagotavljanju pohištva za namestitev uslužbencev ter brezplačnega prevoza uslužbencev na letališča in železniške postaje; na podlagi podatkov akademije ugotavlja, da je stanje v zvezi z višino zneskov in izterjavo naslednje:
               
                           —
                        
                        
                           uporaba prenosnih telefonov s strani uslužbencev: 3 405 GBP za obdobje od aprila do decembra 2007, vsi stroški so bili izterjani,
                        
                     
                           —
                        
                        
                           uporaba voznega parka s strani uslužbencev: 1 157 GBP za obdobje od julija do decembra 2007, vsi stroški so bili izterjani; vozila so bila medtem prodana,
                        
                     
                           —
                        
                        
                           pohištvo: 6 625 GBP za pohištvo, kupljeno v letu 2007; pohištvo je bilo medtem prodano,
                        
                     
                           —
                        
                        
                           brezplačen prevoz uslužbencev na letališča in železniške postaje: za leto 2007 je bil ugotovljen strošek v višini 9 508 GBP; sprožen je bil postopek za izterjavo;
                        
                     
         
               12.
            
            
               ni pripravljen sprejeti nepopolnih informacij, ki jih je predložila akademija, zlasti ker ne zajemajo celotnega leta 2007 in zneskov, ki zadevajo prodajo voznega parka in pohištva;
            
         
               13.
            
            
               poudarja, da čeprav je bila v resoluciji o razrešnici za leto 2006 in v letnem poročilu Računskega sodišča izražena kritika zaradi pomanjkljivega finančnega poročanja, akademiji znova, podobno kot leta 2006, ni uspelo pripraviti poročila o proračunskem in finančnem upravljanju za proračunsko leto 2007, kar je v nasprotju s finančno uredbo;
            
         
               14.
            
            
               izraža zaskrbljenost, ker je akademija kljub opozorilom iz letnega poročila Računskega sodišča in resolucije glede razrešnice za leto 2006 sprejela:
               
                           —
                        
                        
                           pravila za izvajanje za finančno uredbo šele februarja 2008,
                        
                     
                           —
                        
                        
                           smernice za notranji postopek javnih naročil šele septembra 2008 (kot je navedla v odgovoru Računskemu sodišču) ali šele oktobra 2008 (kot je navedla v odgovoru poročevalcu),
                        
                     kar je več kot dve leti za tem, ko je dobila status agencije in je finančna uredba začela veljati;
            
         
               15.
            
            
               izraža zaskrbljenost, ker je akademija brez predhodne privolitve Komisije v letu 2008 revidirala svojo finančno uredbo, da zdaj odstopa od okvirne finančne uredbe, zlasti od pravil o javnih naročilih;
            
         
               16.
            
            
               ugotavlja, da akademija organu za dodelitev razrešnice ni poslala poročila o notranjih revizijah za leto 2007, kar je v nasprotju s finančno uredbo;
            
         Preiskava urada OLAF
   
               17.
            
            
               ugotavlja, da je OLAF začel notranjo preiskavo akademije;
            
         
               18.
            
            
               poziva akademijo in zlasti njenega direktorja k celovitemu sodelovanju z uradom OLAF in zagotavljanju vse pomoči, ki jo uslužbenci preiskovalnega urada potrebujejo pri opravljanju svojih dolžnosti;
            
         
               19.
            
            
               poziva akademijo, urad OLAF in Komisijo, naj organu za podelitev razrešnice nemudoma poročajo o rezultatih preiskave tega urada, takoj ko bodo ti na voljo;
            
         
               20.
            
            
               sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 23. aprila 2009 o finančnem poslovodenju in nadzoru agencij EU (7).
            
         
      (1)  UL C 278, 31.10.2008, str. 51.
   
      (2)  UL C 311, 5.12.2008, str. 136.
   
      (3)  UL L 248, 16.9.2002, str. 1.
   
      (4)  UL L 256, 1.10.2005, str. 63.
   
      (5)  UL L 357, 31.12.2002, str. 72.
   
      (6)  UL L 88, 31.3.2009, str. 243.
   
      (7)  Glej stran 206 tega Uradnega lista.